b'\n_START_ARTICLE_\nMilion v Konstantinoplu\n_START_PARAGRAPH_\nCarigrajski Milion ali obele\xc5\xbenik nulte milije (Gr\xc5\xa1ko: \xce\x9c\xce\xaf\xce\xbb\xce\xb9\xce\xbf\xce\xbd ali \xce\x9c\xce\xaf\xce\xbb\xce\xbb\xce\xb9\xce\xbf\xce\xbd, M\xc3\xadllion; Tur\xc5\xa1ko: Milyon ta\xc5\x9f\xc4\xb1) je slu\xc5\xbeil kot to\xc4\x8dka od katere so bile izmerjene vse razdalje v Vzhodnem rimskem imperiju. Zgradba sestavljena iz \xc5\xa1tirih slavolokov na katere je bila postavljena kupola je bila zgrajena v 4. stoletju._NEWLINE_Zunanjost arhitekture je bila bogato okra\xc5\xa1ena s kipi, notranjost pa poslikana. Stavba se je po Osmanskem zavzetju Konstantinopla ohranila do 16. stoletja, ko je bila demontirana.\n_START_SECTION_\nArhitektura\n_START_PARAGRAPH_\nOsnovno obliko arhitekture, ki ni ohranjena poznamo iz zapisov. \xc5\xa0lo je kvadratno formo sestavljeno iz \xc5\xa1tirih slavolokov s stranico med 14,6 in 15,8 metra visoko pribli\xc5\xbeno 20 metrov. V notranjosti je bila poslikana kupola, ki pa je v zunanjosti po eni teoriji bila krita s piramidasto \xc5\xa1tirikapno streho iz brona, po drugi pa je \xc5\xa1lo za kupolo kot v notranjosti stavbe._NEWLINE_Zunanjost je bila na vseh straneh pokrita s kipi in reliefi, med znanimi je kip Konstantina, ki je bil obrnjen v pogledu proti bosporskemu prelivu.\n_START_SECTION_\nLokacija\n_START_PARAGRAPH_\nMiljni obele\xc5\xbenik je bil postavljen na jugozahodnem kotu Avgusteja (glavnega mestnega trga), zahodno od vrat Halke (vhoda v cesarsko pala\xc4\x8do), in ju\xc5\xbeno od patriarhalne bazilike Hagije Sofije._NEWLINE_Proti jugu se je pogled od strukture razprostiral proti Konstantinopelskemu Hipodromu, proti zahodu pa se je nadaljevala cesarska procesijska cesta Konstantinopla, ki se je onkraj mesta nadaljevala kot Via Egnatia - ena glavnih cest v rimskem imperiju.'